ཀློང་རྡོལ་ངག་དབང་བློ་བཟང་མཆོག་ནི་ཆབ་མདོའི་ཡུལ་གྱི་བྱེ་གྲག་དབེན་ཕུ་ཞེས་པའི་ས་ཆ་ལ་ཡབ་དབང་འབུམ་དང་ཡུམ་འབུམ་སྐཡིད་རྣམ་གཉིས་ཀྱི་སྲས་སུ་རབ་བྱུང་བཅུ་གཉིས་པའིས་མོ་ཕག་གི་ལོ༡༧༡༩ལ་འཁྲུངས།དགུང་ལོ་བདུན་པའི་སྟེང་ཆབ་མདོ་དགོན་ནས་རབ་ཏུ་བྱུང་།དགུང་ལོ་བཅུ་གཉིས་པར་དགེ་ཚུལ་གྱི་སྡོམ་པ་བཞེས།དགུང་ལོ་བཅུ་བདུན་པའི་བར་ཡབ་ཀྱི་མདུན་ནས་འབྲི་ཀློག་སོགས་སྦྱངས།དགུང་ལོ་ཉི་ཤུ་པར་ཁམས་ལི་ཐང་དགོན་དུ་ཕེབས་ནས་ནང་དོན་རིག་པ་དང་ཚད་མ་སོགས་ལོ་གསུམ་སྦྱངས།དེ་ནས་དགུང་ལོ་ཉེར་བཞི་པར་དབུས་ལྷ་ལྡན་དུ་ཕེབས་ནས་སེ་ར་དགོན་པའི་བྱེས་གྲྭ་ཚང་དུ་ཞུགས་ཏེ་སློབ་གཉེར་མཛད།རྒྱལ་བ་བསྐལ་བཟང་རྒྱ་མཚོ་དང་པན་ཆེན་དཔལ་ལྡན་ཡེ་ཤེས་སོགས་མཁས་གྲུབ་ཀྱི་བླ་མ་བཅུ་གསུམ་ཙམ་བསྟེན།མདོ་སྔགས་རིག་གནས་ཡོངས་ལ་མཁས་པའི་གྲགས་པ་ཐོབ།དགུང་ལོ་བདུན་ཅུ་དོན་དྲུག་ཏུ་ཕེབས་པ་རབ་བྱུང་བཅུ་གསུམ་པའི་ཤིང་ཡོས་ལོ་༡༧༩༥ལ་སྐུ་གཤེགས་སོ།ཁོང་ལ་ཀློང་རྡོལ་ཞེས་པ་ནི་གཙང་པ་རྒྱ་རས་ཡེ་ཤེས་རྡོ་རྗེའི་སྒྲུབ་ཕུག་སྟེ་ཐང་ཀློང་རྡོལ་དུ་ཡུན་རིང་བཞུགས་པས་དེ་སྐད་གྲགས་སམ་སྙམ།ཁོང་གི་གསུང་ཆོས་ནི་རིག་གནས་ཆེ་ཕྲ་ཡོངས་ཀྱི་མིང་གི་རྣམ་གྲངས་སོགས་མངོན་བརྗོད་སྣ་ཚོགས་དང་།རྟེན་ཁྱད་འཕགས་འགའི་དཀར་ཆགརྣམ་ཐར།དགེ་ལུགས་ཀྱི་དགོན་སྡེ་བླ་སྤྲུལ་རྣམས་ཀྱི་མཚན་གྱི་རྣམ་གྲངས།ཆབ་ཤོག་སྙན་ངག་གི་ཚིག་སོགས་བསྟན་བཅོས་དགུ་བཅུ་གོ་དྲུག་ཡོད་པ་དེ་ཉིད་པོ་ཏི་ཀ་པ་དང་།ཁ་པ།ག་པ་བཅས་གསུམ་དུ་བསྡུས་ཏེ།ཀུན་བདེ་གླིང་ལྷུན་གྲུབ་སྡེ་ཆེན་དུ་ཤིང་པར་བྲཀོས་ཡོད་པས་ད་ལྟ་བཞུགས་ཡོད་མེད་མ་ངེས།ཀརྨ་པ་དུས་གསུམ་མཁྱེན་པ་ནི་རབ་བྱུང་གཉིས་པའི་ལྕགས་ཕོ་སྟག་ལོ་སྟེ་སྤྱི་ལོ༡༡༡༠ལོར་མདོ་ཁམས་ཏྲེ་ཤོད་དུ་ཡབ་རྡོ་རྗེ་མགོན་པོ་དང་ཡུམ་སྒང་ལྕམ་མིང་འདྲེན་གཉིས་ཀྱི་སྲས་སུ་སྐུ་འཁྲུངས།ཆུང་དུས་ཀྱི་མཚན་ལ་དགེ་འཕེལ་ཟེར།དགུང་ལོ་ཆུང་ངུའི་དུས་ནས་ཡབ་ལས་ཡི་གེའི་འབྲི་ཀློག་ལེགས་པར་སྦྱངས།དགུང་ལོ་བཅུ་གཅིག་པར་ལྷ་མོ་བསྒྲུབས་པས་ཞལ་གཟིགས་ཤིང་བྲག་ལ་ཞབས་རྗེས་བྱུང་སྐད།དགུང་ལོ་བཅུ་གཉིས་པར་སློབ་དཔོན་ཆག་སེང་གེ་གྲགས་ལས་རབ་ཏུ་བྱུང་སྟར་མཚན་ལ་དཔལ་ཆོས་ཀྱི་གྲགས་པ་གསོལ།དགུང་ལོ་བཅུ་དགུ་བར་དབུས་སུ་བྱོན་ཏེ་དགེ་བཤེས་རྒྱ་དམར་བ་དང་ཕྱྭ་བ་ཆོས་ཀྱི་སེང་གེ་གཉིས་ལཤ་ཚད་མ་དང་དབུ་མ་བྱམས་ཆོས་སོགས་ལེགས་པར་གསན།དགེ་བཤེས་ཤ་ར་བ་དང་ཤེས་རབ་རྡོ་རྗེ་གཉིས་ལས་བཀའ་གདམས་ཀྱི་ཆོས་སྐོར་སོགས་ལོ་ངོ་དྲུག་ཏུ་སྦྱངས།དགུང་ལོ་སུམ་ཅུ་བར་དྭགས་ལྷ་སྒམ་པོར་བྱོན་ནས་རྗེ་སྒམ་པོ་བ་དང་མཇལ།ཐོག་མར་ལམ་རིམ་དང་དེ་ནས་དབང་དང་ཐབས་ལམ་གྱི་གདམས་ངག་ཞུས་ཏེ་བསྒོམས་པས་སྒོམ་ཆེན་བརྒྱད་བརྒྱ་ལས་སྒོམ་ཆེན་ཆེ་བར་གྲགས།དེ་ནས་ཁམས་སུ་ཕེབས་ཏེ་ཆོས་ཀྱི་འཁོར་ལོ་བསྐོར།རབ་བྱུང་གསུམ་པའི་མེ་ཡོས་ལོར་ཁམས་རི་བོ་ཆེ་ཀརྨ་པའི་གདན་ས་གཏབ་པས་ཀརྨ་པ་ཞེས་ཐོགས་ཤིང་།རབ་བྱུང་གསུམ་པའི་ས་མོ་བྱ་ལོ་སྟེ་སྤྱི་ལོ༡༡༨༩ལོར་ལལྷ་སའི་ཉེ་འདབས་སྟོད་ལུང་མཚུར་ཕུའི་དགོན་པ་གསར་འདེབས་མཛད་པས་ཀརྨ་པའི་གདན་ས་གོང་འོག་གཉིས་སུ་གྲགས།སྐུ་ཙེ་གང་བོར་སློབ་མའི་ཚོགས་པ་བསྐྱངས་ནས་དུས་འདའ་བར་མཛད་པས་ཁོང་ནི་ཀརྨ་པའི་སྐུ་ཕྲེང་དང་པོ་ཡིན།ཁོང་གི་སློབ་མའི་ཚོགས་ནི་བཀའ་བབས་ཀྱི་བུ་ཆེན་ལྔ་དང་།རྒྱུད་འཛིན་གྱི་བུ་ཆེན་བཞི།ཉེ་གནས་འོད་བཞི།བླ་མ་བཞི།སྔ་བུ་བཞི།ཕྱི་བུ་བཞི་སོགས་གཙོས་པའི་སློབ་མ་མང་དུ་བྱོན་ནོ།རབ་བྱུང་གསུམ་པའི་ཆུ་མོ་གླང་ལོ་སྟེ་སྤྱི་ལོ༡༡༩༣ལོར་སྐུ་གཤེགས།།མི་ཕམ་རྣམ་རྒྱལ་རྒྱ་མཚོའམ་འཇུ་མི་ཕམ་ནི་རབ་བྱུང་བཅུ་བཞི་པའི་མེ་རྟ་སྤྱི་ལོ༡༨༤༦ལོ་མདོ་ཁམས་སྡེ་དགེའི་མངའ་ཁུལ་ཆུ་བཞིར་གྲགས་པའི་ནང་ཚན་ཟླ་ཀླུངས་དལ་གྱིས་འབབ་པའི་འགྲམ།ཡ་ཆུའི་དིང་ཆུང་ཞེས་པ་ཡབ་མེས་ཀྱི་སྐབས་ནས་སྨན་རྒྱུན་མ་ཆད་པའི་རིགས་རུས་ཆོ་འབྲང་བཟང་པོའི་ཁྱིམ་དུ་སྐུ་འཁྲུངས་ཤིང་།དགུང་ལོ་བདུན་བརྒྱད་ཙམ་ནས་འབྲི་ཀློག་སློབ་སྦྱོང་དང་།གཞུང་ལུགས་བློ་འཛིན་སོགས་ལ་མཁྱེན་རབ་ཤིན་ཏུ་ཆེ།དེ་ནས་སྐུ་ན་གསོན་པའི་སྐབས་ཞི་བ་ལྷ་གཉིས་པ་རྫ་དཔལ་སྤྭལ་དང་།འཅམ་དབྱངས་མཁྱེན་བརྩེའི་དབང་པོ་།ཀོང་སྤྲུལ་ཡོན་ཏན་རྒྱ་མཚོ།མཁན་པོ་པད་མ་བཛྲ།ལབ་སྐྱབས་མགོན་དབང་ཆེན་དགྱེས་རབ་རྡོ་རྗེ་སོགས་མཚན་ལྡན་དགེ་བའི་བཤེས་གཉེན་བཅུ་ཕྲག་འགའ་ཤས་ཀྱི་ལ་གཏུགས་ནས་མང་དུ་ཐོས་པ་རྒྱ་མཚོའི་ཕ་རོལ་དུ་སོན་པ་དང་།ཡོན་ཏན་གྱི་ཚོགད་རིན་པོ་ཆེའི་བང་མཛོད་ལ་དབང་འབྱོར་བས་མདོ་དབུས་གཙང་གསུམ་དུ་སྙན་གྲགས་ཤིན་ཏུ་ཆེ་བ་བྱུང་།ལྷག་པར་སྐུ་ཚེ་འདིར་འཆམ་དབྱངས་མཁྱེན་བརྩེའི་དབང་པོར་མཉེས་པ་གསུམ་གྱིས་ཞབས་ཏོག་ལེགས་པར་ཞུས་པས་ཐུགས་སྲས་དམ་པར་དགོངས་ནས་གདམས་པ་མཐའ་དག་བུམ་པ་གང་བྱོའི་ཚུལ་དུ་བསྩལ་བར་བརྟེན་བསྟན་བཅོས་བརྩམ་པ་དང་སློབ་མ་བསྐྱངས་བ་སོགའ་དམ་པའི་སྤྱོད་ཚུལ་ཁོ་ནས་དུས་འདའ་ཞིང་།གསོ་རིག་བསྟན་པའི་བྱ་བ་ལ་འཕྲིན་ལས་རབ་ཏུ་རྒཡས་བ་དང་།བཀའ་རྩོམ་སྐོར་རིག་གནས་སྤྱི་བྱེ་བྲག་གི་དགོངས་འགྲེལ་བསྟན་བཅོས་པོ་ཏི་སུམ་ཅུ་སོ་ལྔ་ལལྷག་ཙམ་ཡོད་པའི་ནང་གསོ་དཔྱད་སྐོར་ལ་རྒྱད་བཞིའི་བཀའ་མཆན་གཅེས་པར་བཏུས་པ་འདོད་འབྱུང་ནོར་བུའི་མེ་ལོང་ཞེས་པ་དང་།གཅེས་བསྡུས་ཕན་བདེའི་བང་མཛོད།སྔོ་སྦྱོར་བདུད་རྩིའི་ཐིག་ལེ།སྨན་ཕྲེང་བརྒྱ་རྩ།ཉེར་ལྔའི་སྦྱོར་བ་འགའ་ཞིག་ལག་ལེན་སྐོར།ཕྱི་རྒྱུད་རྩ་ཆུའི་འགྲེལ་པ།ལུས་ལ་ཉེར་མཁོ་སྐབས་བརྒྱད་པ།རྩ་རྒྱུད་རྡེལ་བཞག་གི་འགྲེལ་པ།བྱང་ཁོག་ཡུལ་ཐིག་གསལ་བྱེད་མེ་ལོང་སོགས་དང་།གཞན་ཡང་མན་ངག་ཉེར་མཁོའི་སྐོར་ལ་ཀླུ་སྒྲུབ་ལུགས་ཀྱི་སྐད་བཅོས་དང་།སྐད་སྨན་ཚངས་དབྱངས་རིལ་བུའི་སྦྱོར་ཐཐཐབཐས།བྱིས་པའི་རྣ་པྲ་དང་བཅོས་སྐོར།ཀོ་ཤ་གཏོང་བའི་མན་ངག།མིག་བཅོས་ལག་ལེན་དང་འབྲེལ་བར་བསྟན་པའི་སྨན།ནད་སྐྲན་སྒེར་བཅོས།ཟླ་ཤེལ་བསྡུ་ཐབས་དཔའ་བོ་གཏུམ་པོ་ལ་བརྟེན་པའི་སྨན་ཟབ།ལཞན་ལས་ཐོས་པའི་སྨན་གྱི་མན་ངག་རྒྱ་ནག་ཆུ་བཅོས།རྒྱ་ནག་སྣ་ཐ།ཁྱི་སྨྱོན་བཅོས་ཐབས།དེ་མིན་ཕྱུགས་ནད་བཅོས་ཐབས་སྐོར་སོགས་ཧ་ཅང་མང་ཞིང་།སྨན་དཔྱད་ཕུད་པ་ད་དུང་རིག་གནས་སྐོར་ལ་སྙན་འགྲེལ་དང་ལུགས་ཀྱི་བསྟན་བཅོས།འདོད་པའི་བསྟན་བཅོས་སོགས་ཚིག་ཉུང་ལ་དོན་བཟང་གི་བཀའ་རྩོམ་ཡང་མི་ཉུང་བ་ཞིག་མཆིས།བརྒྱད་འཛིན་སློབ་མ་མཁས་པ་ཞེ་ཆེན་རྒྱལ་ཚབ་དང་།དགེ་མང་ཨུ་རྒྱན་བསྟན་འཛིན།ཀ་ཐོག་སི་ཏུ་ཆོས་ཀྱི་རྒྱ་མཚོ།མཁས་་ཀུན་དགའ་དཔལ་སོགས་བྱུང་ནས་འཕྲིན་ལས་ཀྱི་རྒྱུན་བསྐྱངས་བ་དང་།ལྷག་པར་མི་ཕམ་རང་ནས་ཀ་ཐོག་རྡོརྗེ་གདན་དུ་རིག་པའི་གནས་ལྔ་ཡན་ལག་དང་བཅས་པའི་བཤད་གྲྭའི་གཙོ་སྐྱོང་རྒྱུན་རིང་མཛད་པར་གྲགས།དགེ་རྟག་སྤྲུལ་སྐུ་ཕྲེང་ལྔ་པར་རབ་བྱུང་གི་མཚན་ལ་བློ་བཟང་བསཏན་འཛིན་གྲགས་པ་ཟེར།༡༩༠༣ལོར་དཀར་མཛེས་རྫོང་བེ་རི་ས་ཀུལ་གྱི་ཞིང་པ་ཁྱིམ་ཚང་ཞིག་ལ་སྐུ་འཁྲུངས།ན་ཆུང་དུས་སུ་ཁྱིམ་དུ་དབུལ་པོ་ཡིན་པས་ལོ་ན་༡༩སོན་དུས་ལྷ་སར་ཆོས་སྒྲུབ་པར་ཕྱིན།༢༥ལོར་དགེ་བཤེས་ཀྱི་གོ་མིང་ཐོབ།༡༩༣༥ལོར་ཀྲུང་གོའི་བཟོ་ཞིང་དམར་དམག་རྒྱང་སྐྱོད་བྱས་ཏེ་དཀར་མཛེས་ནས་བརྒྱུད་སྐབས་དགེ་རྟག་སྤྲུལ་སྐུ་ཁོང་གིས་རོགས་རམ་བྱས་ནས་ཀྲུང་གོ་གུང་ཁྲན་ཏང་གི་རི་འགོག་རྒྱལ་སྐྱོབ་ཀྱི་བཞེད་དགོངས་དང་མི་རིགས།ཆོས་ལུགས་སོགས་ཀྱི་སྲིད་ཇུས་དྲིལ་བསྒྲགས་གནང་།དེ་ལོའི་ཟླ༥པར་ཁོང་བོད་པ་རང་སྐྱོང་སྲིད་གཞུང་གི་ཀྲུའུ་ཞི་རུ་བདམས།དམར་དམག་བྱང་ཕྱོགས་སུ་བསྐྱོད་རྗེས་ཁོང་གིས་དམར་དམག་གི་རྨས་མ་༣༠༠༠ལྷག་བཀོད་སྒྲིག་འོས་འཚམས་བྱས།༡༩༤༩ལོའི་ཟླ་བ༡༠པའི་ཚེས་གཅིག་ཉིན་རྒྱལ་ཁབ་དབུ་བརྙེས་དུས་དགེ་རྟག་ག་སྤྲུལ་སྐུ་པེ་ཅིན་དུ་ཕེབས་ནས་མའོ་ཀྲུའུ་ཞི་དང་མཇལ།༡༩༥༠ལོར་ཞི་ཁམས་བཅིངས་འགྲོལ་བཏང་རྗེས་ཁོང་ལྷོ་ནུབ་དམག་སྲིད་ཨུ་ཡོན་ལྷན་ཁང་གི་ཨུ་ཡོན་བསྐོ་བཞག་གནང་བ།ཞིང་ཁམས་ཞིང་ཆེན་མི་དམངས་སྲིད་གཞུང་གི་ཀྲུའུ་ཞི་གཞོན་པའི་འགན་གཅིག་ལྕོགས་སུ་བཞེས།དེ་ནས་དགེ་རྟག་སྤྲུལ་སྐུ་༡༩༥༠ལོའི་ཟླ༧པའི་ཚེས་༡༠ཉིན་དཀར་མཛེས་ནས་བྱོན་ཏེ་ཟླ་བ༨པའི་ཚེས་༡༣ཉིན་ཆབ་མདོར་འབྱོར་དུས་བོད་དམག་གིས་བཀག་ནས་ལྷ་སར་མི་བཏང་བས།ཆབ་མདོར་ཉི་མ་ཉི་ཤུ་ཙམ་འགོར།ཟླ་བ༨པའི་ཚེས༢༣ཉིན་དབྱིན་ཇིའི་ཆབ་མདོར་བསྡད་མཁན་གློག་འཕྲིན་ཁང་གི་ཐའེ་ཀྲང་ཧྥུ་ཐེ་བཙལ་ནས་ཁོ་ལ་ལྷ་ས་ལ་གློག་འཕྲིན་རྒྱག་བཅུག་བསམ།ཧྥུ་ཐེས་དངོས་སུ་གློག་འཕྲིན་རྒྱག་རྒྱུའི་ཁས་བླངས་པ་དང་དེ་ཞོར་ཇ་ཕོར་པ་གང་སྟེར།དགེ་རྟག་སྤྲུལ་སྐུས་ཇ་དེ་བཏུང་རྗེས་ལམ་སང་ལུས་ཁམས་མི་བདེ་བར་གྱུར།དེ་རྗེས་བོད་དམག་ཕྱོགས་ཀྱིས་དགེ་རྟག་སྤྲུལ་སྐུ་བཟང་བཙོན་བྱས་ཏེ་ཁོང་གི་འཁོར་གཡོག་མི་སྣའང་ཉེ་སར་མི་མངགས།ཟླ་བ༨པའི་ཚེས༢༡ཉིན་བཀའ་ཤག་གི་ཆབ་མདོར་བསྡད་པའི་སྤྱི་ཁྱབ་བཀོད་འདོམས་པ་བླ་གྲོས་སྨན་པ་མངགས་ནས་ནད་བརྟག་སྨན་བཅོས་བྱས་པ་དང་སྨན་ཐུན་གཅིག་སྟེར།ཁོང་གིས་སྨན་དེ་བཞེས་རྗེས་ཁ་གྲགས་མི་ཐུབ་པར་གྱུར་ཏེ་ཕྱི་ཉིན་གློ་བུར་དུ་སྐུ་གཤེགས་སོང་།དེ་དུས་དགུང་ལོ༤༧ཡིན།བོད་དམག་ཕྱོགས་ཀྱིས་དགེ་རྟག་སྤྲུལ་སྐུའི་སྐུ་ཕུང་སྤུར་བཞུས་བཏང་བ་དང་ཁོང་གི་འཁོར་གཡོག་རྣམས་ལྷ་སར་བསྐྱལ།ལྷོ་ནུབ་དམག་སྲིད་༡ུ་ཡོན་ལྷན་ཁང་གིས་དགེ་རྟག་སྤྲུལ་སྐུ་སྐུམགཤེགས་པའི་གཏམ་ངན་དེ་ཐོས་རྗེས༡༩༥༠ལོའི་ཟླ་བ༡༡པའི་ཚེས༢༥ཉིན་ཁྲུང་ཆིན་གྲོང་ཁྱེར་རུ་མྱ་ངན་ཞུ་བའི་ཚོགས་འདུ་གཟབ་རྒྱས་འཚོགས་པ་རེད།ཚོགས་འདུར་ཞུགས་མཁན་མི༨༠༠ལྷག་ཡོད།ཏེང་ཞའོ་ཕིང་དང་ཝང་ཝེ་ཀྲུའུ་བཅས་རྣམ་པ་སྐུ་ངོ་མས་མྱ་ངན་ཚོགས་འདུར་ཕེབས་ནས་མྱ་ངན་ཞུས།